**1.¨Αποικιακή εξάπλωση¨**

***Σιωπηλό εμπόριο***

Οι Καρχηδόνιοι λένε ακόμη και το εξής˙ ότι υπάρχει χώρα της Λιβύης και άνθρωποι που κατοικούν σ’ αυτήν έξω από τις Ηράκλειες στήλες. Λένε ακόμη ότι, όταν φθάνουν στη χώρα των ανθρώπων αυτών, βγάζουν έξω τα προϊόντα τους, τα βάζουν στη σειρά στην παραλία και μπαίνουν πάλι στα πλοία και κάνουν καπνό. Οι ιθαγενείς, όταν δουν τον καπνό, κατεβαίνουν στην παραλία, αφήνουν ποσότητα χρυσού, ανάλογης αξίας προς τα εμπορεύματα, και γυρίζουν πίσω. Οι Καρχηδόνιοι σπεύδουν στην ξηρά και εξετάζουν τον χρυσό. Αν καταλάβουν ότι ο χρυσός ισοφαρίζει την αξία του εμπορεύματος, τον παίρνουν και φεύγουν˙ αν όχι, μπαίνουν πάλι στα καράβια και περιμένουν. Οι ιθαγενείς πλησιάζουν και προσθέτουν χρυσό παραπάνω, μέχρι να τους ικανοποιήσουν. Κανείς, όπως λένε οι Καρχηδόνιοι, δεν αδικεί.

Ηρόδοτος, Ιστορία, 4. 196

Σύμφωνα με το παραπάνω παράθεμα να απαντήσετε στα ακόλουθα ερωτήματα:

α. Ο Ηρόδοτος περιγράφει μια εμπορική σκηνή. Ποιοι είναι οι δύο λαοί που συναλλάσσονται μεταξύ τους;

…………………………………………………………………………………………..

β. Ποιο είναι το σήμα για να φέρουν οι ιθαγενείς τα προϊόντα τους;

…………………………………………………………………………………………..

γ. Ποιο προϊόν να ανταλλάξουν οι ιθαγενείς;

…………………………………………………………………………………………..

δ. Ποια διαδικασία ακολουθείται μόλις και τα δύο συναλλασσόμενα μέρη παρουσιάσουν τα προϊόντα που έχουν για ανταλλαγή;

……………………………………………………………………………………….………………………………………………………………………………………….…………………………………………………………………………………………….

ε. Ποιες δυσκολίες φαίνεται να προκύπτουν από το ανταλλακτικό εμπόριο;

………………………………………………………………………………………….………………………………………………………………………………………….………………………………………………………………………………………….………………………………………………………………………………………….